
საქართველოს მთავრობის

განკარგულება №2008
2011 წლის 13 ოქტომბერი
ქ. თბილისი
დაბა მესტიის ქუჩების გარე განათების მოწყობის შესახებ
საქართველოს რეგიონული განვითარებისა და ინფრასტრუქტურის სამინისტროს სახელმწიფო კონტროლს დაქვემდებარებულმა საჯარო სამართლის იურიდიულმა პირმა – საქართველოს მუნიციპალური განვითარების ფონდმა:

ა) უზრუნველყოს დაბა მესტიის ქუჩების გარე განათების მოწყობის სამშენებლო სამუშაოების განხორციელება მესტიის მუნიციპალიტეტის მიერ წარმოდგენილი საპროექტო დოკუმენტაციის საფუძველზე;

ბ) ამ განკარგულებით გათვალისწინებული სამშენებლო სამუშაოების დაფინანსება განახორციელოს „საქართველოს 2011 წლის სახელმწიფო ბიუჯეტის შესახებ“ საქართველოს კანონით სსიპ – საქართველოს მუნიციპალური განვითარების ფონდისათვის გამოყოფილი „საქართველოს მუნიციპალური განვითარების ფონდის მიერ განსახორციელებელი პროექტების“ მუხლით (ორგანიზაციული კოდი: 25 05 03) განსაზღვრული ასიგნებებიდან; 
გ) სახელმწიფოებრივი და საზოგადოებრივი მნიშვნელობის ღონისძიებების შეზღუდულ ვადებში შეუფერხებლად ჩატარების მიზნით, „სახელმწიფო შესყიდვების შესახებ“  საქართველოს კანონის 101 მუხლის მე-3 პუნქტის „დ“ ქვეპუნქტის შესაბამისად, ამ განკარგულებით გათვალისწინებული სამუშაოების სახელმწიფო შესყიდვა განახორციელოს გამარტივებული შესყიდვის საშუალებით.
პრემიერ-მინისტრი                                                                               ნ. გილაური
